Kuah kacang

Kuah kacang  ialah hidangan sampingan yang dicicah atau dimakan bersama ketupat, nasi himpit, lontong basah, lontong kering dan sate. Makanan ini berasal daripada Malaysia dan juga makanan warisan Melayu Johor.

Kuah kacang bahannya dibuat daripada tumisan bawang merah, bawang putih, serai, halia, ketumbar, jintan putih, jintan manis,cili kisar dan kacang tanah digoreng kemudian dikisar kasar lalu direnehkan sehingga pecah minyak. 

Kuah kacang mempunyai banyak variasi untuk dipadankan bersama makanan. Di Johor mempunyai dua variasi kuah kacang, kuah kacang pertama dimakan bersama ketupat, nasi himpit, lontong basah atau lontong kering. Yang kedua kuah kacang versi Johor dimakan bersama Mi Rojak, kuah ini lebih berkuah dan tekstur kacang lebih halus. Di negeri utara seperti Pulau Pinang dan Kedah mempunyai kuah kacang versi mereka ,ia dipadankan bersama Pasembur. 

Kuah kacang tidak seperti bumbu kacang kerana bumbu kacang tidak ditumis, tidak ada rempah seperti serai atau ketumbar, kacangnya juga halus dilumat menggunakan gesek serta dimakan bersama rujak atau pecel.